GiliGold/VAD_KnessetCorpus huggingface dataset:
ינון אזולאי:
אחר-כך – הגידול בסכום ההוצאה הממשלתית כאמור בסעיף קטן לא יבוא בחשבון כחלק מסכום ההוצאה הממשלתית לשנת 2022 לצורך אישור סכום ההוצאה הממשלתית לפי סעיף (6)(א) לשנים הבאות.
ינון אזולאי:
מאותה סיבה אני אומר שהשינויים פה הם שינויים מהותיים, ולכן זה צריך להיות דווקא במסגרת של דיון בנושא חדש ולא כחלק מההצבעה על החוק.
ניר אורבך:
ניתן התייחסות של היועץ המשפטי של ועדת הכספים.
אייל לב ארי:
לעמדתנו, התיקון לא חורג מגדר הנושא של הצעת החוק, ולכן הוא לא נושא חדש כמשמעותו בתקנון.
אייל לב ארי:
מדובר בתוספת שמתייחסת לנושא הסכומים שמוקצים לנושא הקורונה, זה בהחלט משהו שיכול להיכנס לתוך גדר הנושא של הצעת חוק המסגרות.
ינון אזולאי:
זה על סעיף 1(4), נכון?
ינון אזולאי:
בסדר.
מאיר פרוש:
רציתי לשאול ולא ידעתי שמולי יושב מהייעוץ המשפטי של ועדת הכספים כי אני לא חושב שזה הוסיף הרבה מכיוון שאני לא חושב ששמענו מה שהוא אמר אבל לצורך העניין הזה, בשבוע שעבר אמרה היועצת המשפטית של ועדת הכנסת שהיא לא מתערבת מכיוון שסומכים על הייעוץ המשפטי של ועדת הכספים או אותה ועדה שהנושא הזה מגיע אליה.
מאיר פרוש:
אז אין ראשית, ארבל לא כאן כדי להגיד לנו האם זה נראה לה או לא נראה לה, למרות שסומכים על היועץ המשפטי של אותה ועדה ספציפית, אבל אני חושב שהדברים שאמר פה חבר הכנסת אזולאי מאוד-מאוד משמעותיים, בפרט כשמדובר בדברים שהם כבדי משקל ולא עוד איזה שהוא פרט כזה קטן או אחר אלא זה משמעותי בכל היקף של תקציב המדינה.
מאיר פרוש:
היועץ המשפטי לא שומע אז מה זה משנה?
ינון אזולאי:
לא, אני מאמין שהוא שמע, ואם לא אז תחזור.
ינון אזולאי:
אתה צריך להכיר את הייעוץ המשפטי של ועדת הכספים, זה ייעוץ משפטי מיוחד, ואני אומר לך שהוא עם אוזן קשבת, ואם תחזור עוד פעם.
ינון אזולאי:
..
מאיר פרוש:
אני אומר שבשבוע שעבר עלה נושא שהיו לי שאלות בעניין של נושא חדש, ואמרה ארבל שנהוג בוועדת הכנסת שאנחנו סומכים על הייעוץ המשפטי של הוועדה שממנה באה הטענה אם זה כן נושא חדש או לא נושא חדש, אז אמרתי שלא שמעתי את מה שאמרת - -
אייל לב ארי:
אני מוכן לחזור.
מאיר פרוש:
- - אבל אני אומר את מה שטענתי: לדעתי, זה לא עוד איזה שהוא שינוי קטן כזה או אחר שמשתנה, ועל זה סומכים ושלא יראו בזה נושא חדש – אחד יגיד שכן, אחד יגיד שלא.
מאיר פרוש:
אני חושב שהטענות שהעלה חבר הכנסת אזולאי הן יותר משמעותיות ויותר כבדות משקל מאשר לומר: אנחנו חושבים שזה בסדר.
מאיר פרוש:
אני חושב שראויים דבריו שנדון עליהם ולא נטאטא מתחת לשולחן.
ינון אזולאי:
זה חוק של שלושה סעיפים, ומתוך זה שני סעיפים שהוספנו – אתה יודע, זה דבר שהוא מהותי מאוד ואתה נמצא ויודע מה זה.
אייל לב ארי:
ראשית, הם ראויים תמיד.
אייל לב ארי:
דבר שני – שאלת נושא חדש היא שאלה האם התיקון חורג מגדר הנושא של הצעת החוק.
אייל לב ארי:
אנחנו לא חושבים שהנושא הזה חורג מגדר הצעת החוק, הוא משתלב בה וקשור אליה.
אייל לב ארי:
אתן דוגמה למקרה שאנחנו, כייעוץ משפטי, כן סברנו שהתעורר נושא חדש, רק שאנחנו לא יכולים לטעון את זה ביוזמתנו והנושא לא נטען, למשל בנושא מענק הקורונה לכל אזרח – נעשה תיקון עקיף בוועדה לחוק מיסוי מקרקעין, וזה נושא שכן חשבנו שהוא נושא חדש כיוון שהוא באמת לא חרג מגדר הנושא של הצעת החוק.
אייל לב ארי:
זה כדי לתת ייחוס.
ינון אזולאי:
אז אתם אומרים שאין לכם...
ינון אזולאי:
בסדר, אוקי.
ינון אזולאי:
חבר הכנסת אלכס כן חושב שזה נושא חדש.
ניר אורבך:
חבר הכנסת ינון אזולאי, אתה טענת רק לגבי הסעיף הראשון?
ינון אזולאי:
לא, אני טענתי לשניהם.
ינון אזולאי:
אתה עושה את ההצבעה על כל אחד בנפרד?
ניר אורבך:
כל סעיף בנפרד.
ינון אזולאי:
אז בסעיף השני, 12א – לפי מה שאמר עכשיו היועץ המשפטי, אנחנו מדברים על כך שאני חושב שפה זה כן חורג מהנושא שהחוק מדבר עליו – פה מדובר בהוראת שעה בשימוש בסכומים לצורך התמודדות עם משבר הקורונה.
ינון אזולאי:
סעיף 12א מביא לגבי הסכומים ולגבי הרזרבה הכללית, מה אנחנו עושים אתה, איך זה יוקצה אבל זה מתוך מקום שאני חושב שכמו שהבאנו במשבר הקורונה, גם פה היינו צריכים להביא את זה כמשהו אחר ולא בתוך החוק הזה.
ינון אזולאי:
"שר האוצר ידווח לוועדה מדי חודש" – בסדר, על זה דיברנו שם אבל בגדול, אני חושב שגם הנושא הזה הוא נושא חדש.
ינון אזולאי:
אבקש התייחסות.
אייל לב ארי:
הסעיף הזה הוא מסעיף משלים - -
מאיר פרוש:
סליחה אבל מי אמר שאם זה לא ניתן שם, אנחנו עכשיו לא יכולים לטעון את מה שאתה אומר לגבי מענק קורונה, שזה דבר חדש?
אייל לב ארי:
לא, לא, לדוגמה שנתתי - -
מאיר פרוש:
אמרת שאם למשל היה ניתן הדבר של הקורונה - - - אתה לא טענת, הוא לא טען.
מאיר פרוש:
עכשיו אנחנו טוענים את זה.
אייל לב ארי:
אני מסביר: אני נתתי דוגמה מהעבר שאנחנו, כייעוץ משפטי, כן ראינו כנושא חדש.
אייל לב ארי:
אנחנו, כייעוץ משפטי, מבחינת תקנון הכנסת, לא יכולים להעלות טענת נושא חדש אלא רק חבר כנסת, שר או סגן שר.
אייל לב ארי:
לעניין הטענה של נושא חדש – זה סעיף משלים, זה הסעיף בחוק המסגרות - -
ינון אזולאי:
דרך אגב, רק תדע שאתמול, באחת הוועדות שניהלתי, כדי לא להביך את היועץ המשפטי של הוועדה – סליחה, לא אתמול, היום בבוקר יועץ או יועצת משפטית של אחת הוועדות - -
ארבל אסטרחן:
טען שזה נושא חדש?
ארבל אסטרחן:
זה בסדר גמור, אנחנו יכולים להגיד אבל אנחנו לא טוענים פורמאלית.
ינון אזולאי:
הבנתי.
ינון אזולאי:
אם נשאלים, יכול להיות שכן צריך להביע אבל כשלא נשאלים, זה פשוט להכניס מקל בגלגלים.
ינון אזולאי:
שאלה אם יועץ משפטי...
ינון אזולאי:
בסוף זה הפך לוויכוח פוליטי כל הנושא החדש.
ינון אזולאי:
אם אנחנו רוצים או לא רוצים, זה המצב הקיים של נושא חדש, שמגיע למצב של ויכוח פוליטי.
ינון אזולאי:
השאלה כשיועץ משפטי/יועצת משפטית - -
ארבל אסטרחן:
בסדר, היה על זה דיון בלשכה המשפטית, ואנחנו סברנו שאם זה משהו באופן מובהק נושא חדש, היועץ המשפטי צריך להפנות את תשומת הלב, כמי שאחראי על תקינות הליכי החקיקה.
אייל לב ארי:
זה מה שקרה בדוגמה שנתתי.
ינון אזולאי:
כי היום השתנה משהו, כי הגיעו להבנה קואליציה ואופוזיציה, ורק אחד מהם - -
ינון אזולאי:
אני לא יודע מה היה בסוף אבל עכשיו, כשאת אומרת לי שזה להאיר את העניין אז בסדר, זה מובן.
אייל לב ארי:
זה באמת כמו שארבל חידדה – זה להאיר.
אייל לב ארי:
להבדיל ממי שכן יכול לטעון נושא חדש – ההערה שלנו לא עוצרת את הדיון באותו סעיף שטוענים לגביו אלא זו באמת רק הארה שלנו.
אייל לב ארי:
לגבי סעיף 12א לחוק יסודות התקציב – הוא הסעיף המשלים שמקצה בגדול את הסכום וקובע לאן יוקצה ואיך אפשר יהיה להעביר אותו בדומה לסעיפים אחרים ולסכומים אחרים שנמצאים בסעיף הרזרבה.
אייל לב ארי:
ולכן, בגלל שהוא נגרר מהסעיף של - - - בחוק המסגרות, גם במקרה הזה אנחנו לא רואים את זה כחריגה מגדר הנושא.
ינון אזולאי:
אגב, למה לא הסברת לי את זה בוועדה?
ינון אזולאי:
אולי לא הייתי מגיש... סתם.
ניר אורבך:
חבל באמת.
ניר אורבך:
אנחנו עוברים להצבעה לגבי טענת נושא חדש בסעיף 1(4)(ב), מי בעד ירים את ידו?
מאיר פרוש:
אני מצביע כאילו שיש לי זכות הצבעה.
מאיר פרוש:
אתה לא רוצה לכבד את זה - -
ניר אורבך:
מבחינתי, כל פעם שאני מעלה להצבעה, אני מדמיין שחבר הכנסת שלמה קרעי נמצא פה.
ניר אורבך:
נפל.
ניר אורבך:
אליבא דכל הדעות הנושא נפל.
ניר אורבך:
אני עובר לסעיף 2.
ניר אורבך:
12א – מי בעד נושא חדש ירים את ידו?
ניר אורבך:
גם הנושא החדש הזה נפל.
יבגני סובה:
אנחנו פותחים את ישיבת ועדת הכנסת, היום 25 באוקטובר, השעה 15:54.
יבגני סובה:
על סדר היום: פניית יושב-ראש ועדת הכספים בדבר טענת נושא חדש בעת הדיון בהצעת חוק מסגרות תקציב המדינה (הוראות מיוחדות לשנים 2021 ו-2022) (תיקוני חקיקה והוראת שעה), התשפ"א-2021 (מ/1443) – רביזיה.
יבגני סובה:
חבר הכנסת אלכס קושניר, יושב-ראש ועדת הכספים, בבקשה תנמק.
ועדת הכספים):
חבר הכנסת פרוש מנמק.
יבגני סובה:
בבקשה, חבר הכנסת מאיר פרוש.
מאיר פרוש:
כבוד היושב-ראש, אני שמח שאת ממלא עכשיו את מקומו של היושב-ראש בישיבה מס' 28.
מאיר פרוש:
מי שהיה פה קודם, וחבל שלא היית קודם, יכול היה לשמוע את הטענות שלי, שבאמת רק בגלל שאני באופוזיציה ואלה שהיו פה דחו את זה.
מאיר פרוש:
אני טוען שזה נושא חדש.
מאיר פרוש:
נימק את הטיעונים חבר ועדת הכספים, חבר הכנסת ינון אזולאי.
מאיר פרוש:
אני לא חושב שהיה טעם לבוא ולומר שיש טעם בדבריו של היועץ המשפטי של ועדת הכספים.
מאיר פרוש:
לכן, אני חושב לראות בזה נושא חדש ולא לדון בזה בוועדת הכספים.
יבגני סובה:
אנחנו מצביעים.
יבגני סובה:
מי בעד רביזיה?
יבגני סובה:
מי נגד רביזיה?
יבגני סובה:
בעד – אין
יבגני סובה:
נמנעים – אין
יבגני סובה:
הרביזיה נפלה.
יבגני סובה:
הישיבה נעולה.
איתן גינזבורג:
אני מתכבד לפתוח את ישיבת ועדת הכנסת בנושא פניית יושב-ראש ועדת הכספים של הכנסת בדבר טענת נושא חדש בעת הדיון בהצעת חוק התקציב לשנת הכספים 2022.
איתן גינזבורג:
ועדת הכספים דנה היום, חברי הכנסת, בהצעת חוק התקציב ובמהלך הדיון טענו חברי הכנסת אופיר כץ וינון אזולאי טענת נושא חדש לסעיף 2(א) להצעת החוק האמורה ולכן אנחנו מתכנסים.
איתן גינזבורג:
גברתי היועצת המשפטית, מי שהגישו את הנושא החדש לא נמצאים כאן.
- דדון:
הם הוזמנו.
איתן גינזבורג:
אז מה עושים?
איתן גינזבורג:
דנים בהעדרם?
ארבל אסטרחן:
צריך לדון בזה.
איתן גינזבורג:
בהעדרם.
איתן גינזבורג:
בבקשה, יושב-ראש ועדת כספים.
יצחק פינדרוס:
זו לא הסתייגות, זה מה שהיא אומרת לך.
אלכס קושניר:
באמת במהלך הדיון על חוק התקציב לשנת 2022 הועלתה טענה לנושא חדש בסעיף שציינת בגלל השינוי בין הנוסח הכחול שאושר בכנסת בקריאה ראשונה לנוסח המוצע.
אלכס קושניר:
עכשיו יש הגדלת תקרת ההוצאה ב-10 מיליארד שקלים.
אלכס קושניר:
אני טוען שלא מדובר בנושא חדש אלא בניסוח או בשינוי שהוא שינוי בתוך מהות החוק ולכן אני כמון לא סבור שזה נושא חדש, אבל יש כאן יועץ משפטי שיכול להביע את דעתו.
יצחק פינדרוס:
שאלת הבהרה.
יצחק פינדרוס:
התוספת מגדילה את הגירעון שגם עבר בחוק בקריאה ראשונה?
אלכס קושניר:
לא.
יצחק פינדרוס:
לא מגדיל?
יצחק פינדרוס:
מאיפה הוא בא?
איתן גינזבורג:
רגע.
איתן גינזבורג:
עכשיו אנחנו נשמע את היועץ המשפטי.
יצחק פינדרוס:
הוא אמר שהגיעו 10 מיליארד שקל - - -
איתן גינזבורג:
אני אבקש מהיועץ המשפטי של ועדת הכספים להסביר לנו במה מדובר וגם לחדד את השאלה של חבר הכנסת פינדרוס על-מנת שנוכל להתייחס.
אייל לב ארי:
השאלה של חבר הכנסת פינדרוס היא יותר שאלה של משרד האוצר על ההגדלה.
איתן גינזבורג:
אז רק את עמדתך לגבי נושא חדש, בבקשה.
אייל לב ארי:
לגבי הנושא החדש, מדובר בהגדלה בעקבות גם תיקוני חקיקה שאושרו אתמול בוועדה שלגביהם גם ועדת הכנסת דחתה את טענת הנושא החדש ולכן זה גם שרשור של הטענה שכבר נדחתה.
אייל לב ארי:
ההגדלה הזאת מתבטאת בסכומים.
אייל לב ארי:
זאת הייתה הגדלה שכבר אתמול - - -
יצחק פינדרוס:
אני שאלתי - - -
איתן גינזבורג:
על זה יענה משרד האוצר.
אלכס קושניר:
אני רוצה לחדד כדי שחבר הכנסת פינדרוס - - -
איתן גינזבורג:
רגע אחד, אדוני היושב-ראש.
איתן גינזבורג:
אני רוצה להבין מאדוני היועץ המשפטי מה דעתכם המקצועית ביחס לטענת נושא חדש.
אייל לב ארי:
זה אינו נושא חדש.
איתן גינזבורג:
זה איננו נושא חדש.
אייל לב ארי:
אינו נושא חדש.
אייל לב ארי:
לכשעצמו גם - - -
יצחק פינדרוס:
גם אם זה מגדיל את הגירעון?
אלכס קושניר:
אני אענה לך.
איתן גינזבורג:
מבחינה מקצועית, מבחינת הלשכה המשפטית לא מדובר בנושא חדש.
אייל לב ארי:
לא.
איתן גינזבורג:
אתה רוצה לענות או שמשרד האוצר?
אלכס קושניר:
אגף התקציבים.
איתן גינזבורג:
תענה לשאלתו של חבר הכנסת פינדרוס.
אסף וקסלר:
ניהלנו על זה דיון ער אתמול בוועדת כספים.
אסף וקסלר:
ההגדלה היא של 10 מיליארד שקלים עבור הוצאות הקורונה במסגרת התקציב שהוגש לכנסת במסגרת אותו - - -
יצחק פינדרוס:
בסדר, על זה יש - - - מה זה עושה לגירעון?
אסף וקסלר:
באותו דיון אתמול התנהל גם עדכון בהתייחס להכנסות המדינה.
אסף וקסלר:
אנחנו רואים את המשק ממשיך להתאושש מהמשבר שהוא חווה ואת צפי ההכנסות גדל.
אסף וקסלר:
לכן בהתאם לכך אנחנו לא צופים שיש צורך לעדכן את תחזית הגירעון ואנחנו סבורים שניתן להישאר באותו גירעון שהוגש לכנסת שהוא 3.9 אחוזים.
איתן גינזבורג:
התייחסות, כן.
אלכס קושניר:
רק להוסיף שהנושא של הגירעון נדון בחוק המסגרות שאושר היום כבר בוועדה אחרי שאתמול נדחה הנושא החדש.
אלכס קושניר:
עכשיו אנחנו נמצאים בדיון על חוק התקציב עצמו ולכן הגירעון לא מופיע בתקציב בחוק הספציפי הזה, הוא אושר כבר אתמול.
יצחק פינדרוס:
אבל כשאתה אומר שהגירעון הוא כך והתקציב הוא 480 מיליארד, אתה מוסיף עוד 10 מיליארד, אם זה על אותו בסיס - - -
איתן גינזבורג:
האוצר אומרים שלאור צפי ההכנסות הגבוה והתאוששות המשק, אין צפי לגדילת אחוז הגירעון.
איתן גינזבורג:
אנחנו לא קובעים את מספר הגירעון, אחוז הגירעון מהתקציב.
אסף וקסלר:
נכון.
אסף וקסלר:
באמת התקציב שהוגש לכנסת נבנה במהלך חודש יולי – אולי אפילו קצת לפני – ואי-הוודאות במשק יחסית גבוהה בתקופה כזו, יש תנודתיות גבוהה.
אסף וקסלר:
ולכן עם התבהרות הנתונים והתאוששות המשק - - -
יצחק פינדרוס:
אחרי שתגבו מיסים ממיץ ענבים ומיין אז אין לכם בעיה.
איתן גינזבורג:
התייחסות של היועצת המשפטית של ועדתה כנסת.
ארבל אסטרחן:
אני רוצה לומר שמעבר לדברים שאייל אמר פה לגופו של התיקון עצמו, צריך לזכור שחוק התקציב כל כולו מספרים.
ארבל אסטרחן:
כל הדיונים בוועדת הכספים עוסקים בשינוי המספרים האלה.
יצחק פינדרוס:
יש הבדל בין שינוי מספרים – בגלל זה חידדתי – יש הבדל, תקשיבו, המסגרת היא 480, רק אני אעביר 10 מפה לפה.
יצחק פינדרוס:
זה לא מה שעשו.
יצחק פינדרוס:
הביאו 10 מיליארד חדשים.
יצחק פינדרוס:
לכן אני מבין מזה מה טענת הנשוא החדש.
יצחק פינדרוס:
ממה שאני מבין, כשאתה מגדיל את המספר, יש לו משמעויות.
ארבל אסטרחן:
כל.
ארבל אסטרחן:
אבל בסופו של - - -
יצחק פינדרוס:
כשאתה מגדיל את המסגרת, יש לזה משמעויות.
ארבל אסטרחן:
אני מסכימה איתך שזה לא כמו להעביר מפה לפה - -
ארבל אסטרחן:
- - אבל הרבה מההסתייגויות, למשל, של חברי הכנסת - - -
יצחק פינדרוס:
זה מוריד מפה ומעלה פה.
יצחק פינדרוס:
גם לנו במחשב זה מה שמאפשרים לנו, לא נותנים לנו להגדיל.
איתן גינזבורג:
אתה יודע, וועדת הפנים של הכנסת החליטה לתת 70 מיליון שקלים לפינוי-בינוי בפריפריה.
איתן גינזבורג:
בסדר, האם זה מגדיל את הגירעון?
איתן גינזבורג:
לא מגדיל את הגירעון?
יצחק פינדרוס:
זה לא תוספת למסגרת.
יצחק פינדרוס:
זה השוני.
איתן גינזבורג:
בסדר, אבל זה - - -
יצחק פינדרוס:
איתן - - -
איתן גינזבורג:
הבנתי - - -
יצחק פינדרוס:
- - - אם אני מגיש הסתייגות שאני רוצה עוד 10 מיליארד שקל.
יצחק פינדרוס:
מעבר לחתולי רחוב, אני רוצה גם לקווי רחוב, זה לא ייכנס לי למחשב אפילו כהסתייגות כי אין דבר כזה.
ארבל אסטרחן:
הסיפור של ברגע שמורידים פה – מעלים פה, זה לא - - -
יצחק פינדרוס:
יפה.
יצחק פינדרוס:
אבל זה לא מה שעשו פה.
ארבל אסטרחן:
לוועדה אין מה לעשות עוד.
יצחק פינדרוס:
אבל זה לא מה שעשו פה היום.
איתן גינזבורג:
אמר פה משרד האוצר - - -
אלכס קושניר:
אתמול אישרנו את זה כחוק.
איתן גינזבורג:
אם לא, נעבור להצבעה.
איתן גינזבורג:
מי בעד?
איתן גינזבורג:
מי בעד אישור הטענה כנושא חדש, ירים את ידו.
- דדון:
אחד.
- דדון:
חמישה.
איתן גינזבורג:
חמישה.
איתן גינזבורג:
בעד טענת נושא חדש – 1
איתן גינזבורג:
אחד מול חמישה.
איתן גינזבורג:
הטענה לא התקבלה.
איתן גינזבורג:
אנחנו מודים לחברים.
איתן גינזבורג:
הישיבה - -
רם שפע:
אדוני היושב-ראש, דיון נפלא זה היה.
איתן גינזבורג:
- - נעולה.
ניר אורבך:
היום יום שלישי, י"ג בחשוון התשפ"ב – 19.10.2021.
ניר אורבך:
לפני שנפתח את סדר היום, אני רוצה לומר כמה מילים על מה שהיה אתמול.
ניר אורבך:
אתמול ציינו את יום הזיכרון לראש ממשלת ישראל יצחק רבין ז"ל שנרצח בידי בן עוולה.
ניר אורבך:
כולנו זוכרים את הימים ההם של שסע ופילוג בעם ישראל.
ניר אורבך:
אני, כבן הציונות הדתית וכאיש המחנה הלאומי, הרגשתי רדוף לאחר הרצח.
ניר אורבך:
נעשתה הכללה גסה ורעה וסימנו את כולנו כרוצחים.
ניר אורבך:
אי אפשר היה לעלות לאוטובוס באותם ימים בלי שיסת
ניר אורבך:
כלו עלינו בתיעוב.
ניר אורבך:
הייתי בהפגנות.
ניר אורבך:
מעולם לא הסתתי ומעולם לא קיללתי.
ניר אורבך:
אנשי השמאל מבחינתי היו תמיד אחים.
ניר אורבך:
גם אם טועים, אחים.
ניר אורבך:
אסור לנו לחזור לאותם ימים רעים שבשיאם נרצח ראש ממשלת ישראל.
ניר אורבך:
האחריות הזאת מוטלת על כתפי כולנו.
ניר אורבך:
אני הצטרפתי לממשלה הזו כי האמנתי ואני עדיין מאמין שאפשר לעשות ביחד דברים טובים לעם ישראל.
ניר אורבך:
קיוויתי שסוף סוף אחרי 26 שנים יום הזיכרון לרבין יהיה באמת יום אבל לאומי שכלל אזרחי ישראל ירגישו שהוא שלהם.
ניר אורבך:
אני לא מצפה ממי שלא בממשלה להתנהג באחריות לאומית.
ניר אורבך:
אני כן מצפה מחבריי בקואליציה ובממשלה לפעול באמת לשינוי ולריפוי.
ניר אורבך:
אתמול חברתי לסיעה צייצה ציוץ שטוב היה לו לא היה מצויץ וטוב שמחקה.
ניר אורבך:
אני מכיר אותה ויודע שליבה הוא לב ענק ובטוח שהיא עצמה מצטערת שצייצה, אבל חשוב לי לא פחות להתעכב על משהו שבעיני הוא חשוב מאוד מאוד.
ניר אורבך:
אתמול ראש הממשלה החליפי יאיר לפיד אמר על במת הכנסת "צאצאיו האידיאולוגיים של יגאל עמיר יושבים היום בכנסת ישראל, מקבלים לגיטימציה, אורחים רצויים בכל האולפנים, אילולא חוללנו את הנס של ממשלת השינוי הם היו עכשיו שרים בממשלה".
ניר אורבך:
ראש הממשלה החליפי, שאמר את הדברים האלה אתמול, כתב לפני שנים לא מעטות את הטקסט הבא: "האיש ההוא – שאני שונא – העומד בהפגנות עם שלט "מוות לערבים", הוא בעצם אותו האיש – שאני אוהב – המגיש מימיה לשבוי, מפני שגם הוא בן אדם.
ניר אורבך:
והאיש ההוא – שאני שונא – שצובע את שמו על פסל בוינה, הוא בעצם אותו האיש – שאני אוהב – שמלווה לי 50 דולר באתונה, רק בגלל שאני ישראלי.
ניר אורבך:
והאיש ההוא – שאני שונא – שבשם ערכים דתיים שאפילו הוא לא מבין, תובע זכות היסטורית על הפרת והחידקל, הוא בעצם אותו האיש – שאני אוהב – שעומד לידי ביום הכיפורים ומראה לי בסבלנות אין קץ את הקטעים הנכונים.
ניר אורבך:
והאיש ההוא – שאני שונא – שחושב ש"שלום עכשיו" הם בוגדים והמערך הוא משוגע, הוא בעצם אותו האיש – שאני אוהב – שנותן לי את הסיגריה האחרונה שלו, בעמדת השמירה בתוך הקור של לילה לבנוני נוסף.
ניר אורבך:
והאיש ההוא – שאני שונא – שדוחף אותי בתור לאוטובוס וזיעתו נדבקת אלי, הוא בעצם אותו האיש – שאני אוהב – שמבזבז יום שלם בשביל להחזיר הביתה את הילד של השכנים שאיבד את דרכו.
ניר אורבך:
והאיש ההוא – שאני שונא – שנכנס למסעדה החביבה עלי והורס לי את הערב בקולניות המעצבנת שלו, הוא בעצם אותו האיש – שאני אוהב – שעבד כל יום במפעל יצוא והתרגל לצעוק כדי שרעש המכונה לא יפריע לו.
ניר אורבך:
והאיש ההוא – שאני שונא – שקורא לי אחי למרות שהוא לא, הוא בעצם אותו האיש – שאני אוהב – שאם ארצה או לא - הוא אחי.
ניר אורבך:
מבחינתי אנחנו שותפים של האיש שכתב את המאמר הזה, לא של מי שאמר אתמול את הדברים מעל בימת הכנסת.
ניר אורבך:
אני מצפה ואני אפעל בעזרת השם בכל כוחי שהממשלה הזו תפעל ברוח המאמר הזה ולא ברוח הדברים שנאמרו אתמול מעל בימת הכנסת.
שלמה קרעי:
שיתנצלו.
שלמה קרעי:
אגב, שירלי פינטו החליפה את הציוץ שלה בציוץ מסוג אחר.
ניר אורבך:
על סדר היום: ערעורם של חברי הכנסת אורית מלכה סטרוק ומאיר פרוש על החלטת יושב-ראש הכנסת והסגנים שלא לאשר דחיפות הצעתם לסדר היום בנושא "פתיחת קונסוליה בירושלים".
ניר אורבך:
בקשה, אורית.
אורית סטרוק:
לא בכל פעם שאני מגישה הצעה דחופה לסדר שנדחית, אני מגישה ערעור.
אורית סטרוק:
אתה, חברי ניר אורבך, יושב-ראש ועדת הכנסת, יודע שאלה הדברים.
אורית סטרוק:
לא כל שבוע אני מופיעה אצלך עם ערעור, אבל במקרה שלפנינו אני חושבת שלא יעלה על הדעת שמליאת הכנסת לא תדון בנושא, ואני אסביר מדוע.
אורית סטרוק:
קרה אירוע דרמטי.
אורית סטרוק:
עמד שר החוץ האמריקאי על אותה במה עם שר החוץ שלנו, שזה עתה דיברת עליו ונדמה לי שגינית את דבריו אתמול במליאה, ואמר שבכוונת ארצות הברית לקדם את הקמת הקונסוליה לפלסטינים בירושלים הריבונית, בירת ישראל.
אורית סטרוק:
עמד לידו יאיר לפיד, שאתמול ידע כל כך מכוער לדבר, ושתק, לא אמר מילה על ההתבטאות הזאת, בזמן שכולנו יודעים שראש הממשלה הודיע לארצות הברית שלא תקום קונסוליה לפלסטינים בירושלים.
אורית סטרוק:
הוא אמר להם שאירוע כזה יפרק את הממשלה.
אורית סטרוק:
עומד שר החוץ של כולנו, לצערי, ופשוט שותק, והשתיקה הזאת, אדוני היושב-ראש, היא שתיקה כהסכמה, היא שתיקה לשני דברים נוראיים, לא לדבר אחד.
אורית סטרוק:
דבר אחד נורא זה אם תקום כאן קונסוליה שתהווה חלוקת ירושלים.
אורית סטרוק:
חלוקת ירושלים זה דבר שאסור בשום פנים ואופן להסכים לו, הוא בוודאי לא יכול לעבור בלי דיון ציבורי פה בכנסת.
אורית סטרוק:
הדבר החמור לא פחות זה שלהקים קונסוליה כזאת בשעה שראש ממשלת ישראל מודיע שהוא מתנגד לכך, זה פשוט להפוך את מדינת ישראל לרפובליקת בננות, למדינת חסות של ארצות הברית, למדינה שאין לה בכלל סיי על מה שקורה בעיר הבירה שלה.
אורית סטרוק:
לא יכול להיות שדבר כזה יקרה במחשכים ולא יתקיים עליו דיון בכנסת ישראל.
אורית סטרוק:
עוד יותר חמור זה שראש הממשלה גם הוא שותק.
אורית סטרוק:
עברו כבר לא מעט ימים מאז אותו אירוע טראומתי שבו מזכיר המדינה של ארצות הברית פשוט מודיע לנו שהוא ילך לנו על הראש ויעשה מה בראש שלו בירושלים, עיר הבירה שלנו, בניגוד לעמדה המפורשת של ראש הממשלה.
אורית סטרוק:
עברו כמה ימים וראש הממשלה לא הוציא הגה מהפה, שום תגובה, כלום, אפס.
אורית סטרוק:
זה מדאיג עוד יותר, זה מעלה חששות גדולים מאוד.
אורית סטרוק:
לא יכול להיות, ניר, שעל שני הדברים האלה, ואנחנו מדברים גם על חלוקת ירושלים והדרך להקמת מדינה פלסטינית וגם על רמיסה של הריבונות שלנו כמדינה עצמאית להחליט מה קורה בעיר הבירה שלנו, הכנסת לא תדון.
אורית סטרוק:
אני אפילו לא יודעת, חברי חבר הכנסת מרגי, איזה עוד נושאים היו בפניכם, באיזה עוד נושאים דנתם, ואני גם לא יודעת מה הייתה הקצבה שלכם, אם אתם מחליטים רק על שתי הצעות, על שלוש וכו', אבל לא יכול להיות שנושא כזה שהוא כל כך מהותה של המדינה ועצמאותה של המדינה לא יעלה לדיון פה, זה פשוט לא יעלה על הדעת.
אורית סטרוק:
אדוני יושב-ראש הוועדה, אין פה חברי כנסת שיכולים להצביע, אתה היחיד.
אורית סטרוק:
אני קוראת לך לנהוג באחריות לאומית ופשוט להצביע בעד הערעור הזה, כי זה נושא שאי אפשר לטאטא אותו מתחת לשטיח.
אורית סטרוק:
אי אפשר ואסור לטאטא אותו מתחת לשטיח.
אורית סטרוק:
הדבר הכי מסוכן, ניר, זה שההתקפלויות קורות עם משתיק קול.
אורית סטרוק:
קודם כל שלא יהיה משתיק קול, קודם כל שנשים זרקור על המציאות ונדון בה.
אורית סטרוק:
אני מאוד מבקשת לקבל את הערעור שלי.
אורית סטרוק:
אתה זה שבעצם צריך לקבל, אלא אם כן תתחילו פה לגייס שזו גם אפשרות.
אורית סטרוק:
אני באמת חושבת שזה ערעור שחייב להתקבל.
ניר אורבך:
חבר הכנסת פרוש, בקשה.
מאיר פרוש:
צריך להכיר במציאות הזאת שמי שהיה הנשיא, לפחות בקדנציה האחרונה של נתניהו, שהיה השותף שלנו בארצות הברית, היה הנשיא טראמפ.
מאיר פרוש:
ישראל הכינה את הקרקע למציאות הזאת שטראמפ יכול היה לעשות את המהלך הזה, למרות שהערבים תמיד היו מאיימים והיו מכריזים שתפרוץ מלחמת עולם אם יכירו בירושלים כבירת ישראל.
מאיר פרוש:
ישראל הכינה את הקרקע - יש בזה חלק גדול לנתניהו - ואז בא טראמפ ועשה את המעשה.
מאיר פרוש:
יש אמירה שתחזור כל הזמן על זה שהקמתם מממשלה שבגלל שאחד לא מסכים עם השני אי אפשר לעבוד.
מאיר פרוש:
בוודאי שאפשר לעבוד.
מאיר פרוש:
יביאו החלטות על הקורונה, יביאו את התקציב.
מאיר פרוש:
יש דברים בסיסיים שזה הנראות שלנו, בוודאי בתחום הזה, ואני ודאי ארצה לומר ולהדגיש שיש נראות בכל מה שקשור לכך שאנחנו יהודים מאמינים שרוצים להנהיג את המדינה לפי תורת ישראל.
מאיר פרוש:
יש דברים שאנחנו לא יכולים להסכים עליהם.
מאיר פרוש:
כשטראמפ הכיר בזה, אמרתי שאם הייתי יודע שאני יכול לקבל עוד בנייה ביהודה ושומרון, הייתי מעדיף את זה על הכרזה כזאת.
מאיר פרוש:
הוא הלך על הדבר הזה של הכרה בירושלים כבירת ישראל.
מאיר פרוש:
כלפי העולם זו ודאי אמירה ברורה שירושלים לא תחולק.
מאיר פרוש:
לא יכול להיות מצב שארצות הברית רוצה לעשות פה קונסוליה.
מאיר פרוש:
זה קורה כשחלקים נכבדים מתוך הממשלה הזאת רוצים את הדבר הזה.
מאיר פרוש:
יכולת הרי לראות את זה כאשר לפיד סיים לדבר.
מאיר פרוש:
מי ניגש לחבק אותו?
מאיר פרוש:
מי ניגש לעודד אותו?
מאיר פרוש:
זנדברג, מיכל רוזין.
מאיר פרוש:
מרצ הלכו.
מאיר פרוש:
הקבוצה הזאת פעילה באג'נדה שלהם, מבחינתם לחלק את ירושלים.
מאיר פרוש:
האם אנחנו נמצאים במצב שבו גם נשיאות הכנסת לא תכיר בזה שצריך לדון בנושא הזה?
מאיר פרוש:
חברת הכנסת סטרוק ואני ערערנו פה על העניין של חודש אב בכל הנוגע לכותל.
מאיר פרוש:
מה באו ואמרו?
מאיר פרוש:
שבדרך כלל הנשיאות מכירה בארבעה נושאים והנושא שלנו הוא כבר חמישי.
מאיר פרוש:
ואז אמרנו: איך לא נדבר על הכותל כשזה נופל בדיוק בתשעת הימים?
מאיר פרוש:
אחר כך זה הסתבך עם אנשים שלא מבינים את סדרי הכנסת והגיע להצבעה בלילה.
מאיר פרוש:
חשבנו שבתשעת הימים צריכים לדבר על הכותל.
מאיר פרוש:
עכשיו בנשיאות הכנסת אישרו רק שלושה נושאים, לא ארבעה.
מאיר פרוש:
אנחנו לנושא הזה צריכים לומר כן, כי זה בכל אופן לא נושא שהוא איזה נושא זניח, הוא נושא שיש עליו ויכוח בין שני חלקים בעם.
מאיר פרוש:
יש את החלק של לפיד שרוצה לפלג את ירושלים, לפצל את ירושלים, ויש את החלק האחר.
מאיר פרוש:
הגשנו את זה כדין, כדת, למה לא לדון זה?
מאיר פרוש:
איזה כאב ראש זה יעשה למישהו?
מאיר פרוש:
ועדת הכנסת צריכה להחליט - כן, אנחנו דנים בעניין הזה.
ניר אורבך:
נשמע עכשיו את חבר הכנסת מרגי.
יעקב מרגי:
אני אמלא את שליחותי נאמנה כסגן ואומר את מה שהיה בנשיאות ואת דעתי שהייתה.
יעקב מרגי:
היושב-ראש בא בפתיחה ואמר שהוא רוצה שתי הצעות לסדר בלבד.
מאיר פרוש:
הוא נימק למה?
יעקב מרגי:
כי זה יום עמוס, כי יש הצעות חוק פרטיות.
יעקב מרגי:
כפי שאתם יודעים, חברים, הרכב הנשיאות הוא חסר, הוא לא בהרכב מלא.
יעקב מרגי:
אני אמרתי את דעתי.
יעקב מרגי:
לא היה נימוק למה אלה ולמה אלה לא.
יעקב מרגי:
אני אמרתי שהיה נהוג שיום רביעי זה יום של חברי הכנסת, חקיקה פרטית והצעות לסדר.
יעקב מרגי:
איתן היה ושמע את הדברים.
יעקב מרגי:
כמו כן אמרתי, וגם איתן אמר את זה, שבדרך כלל נהוג לתת העדפה להצעות לסדר שמגישים יותר חברי כנסת.
יעקב מרגי:
הייתה הצעה אחרת, לא זו, של שישה מציעים שחשבתי להצטרף אליה, טענתי שהיא חייבת לעלות, שזו הסוגיה של הטיפול של הרווחה באוטיסטים מעל גיל 21 בהקשר לשביתת הרעב שיש בחוץ.
יעקב מרגי:
אמרנו שחשוב שיהיה דיון.
יעקב מרגי:
היושב-ראש התרצה וגם הוסיף הצעה אחרת של מציע יחיד, של יעקב אשר, שזו השלישית.
יעקב מרגי:
מלכתחילה היו צריכות להיות שתי הצעות.
יעקב מרגי:
אני חושב שימי רביעי צריכים להיות קודש קודשים לחברי כנסת, בדיוק כפי שיום שלישי זה לממשלה ויום שני זה להצעות אמון והצעות של הממשלה.
יעקב מרגי:
אם אנחנו לא חסים על השעות ביום שני, גם ביום רביעי לא צריכים לחוס על השעות.
יעקב מרגי:
ההחלטה של הנשיאות הייתה על השלושה האלה.
יעקב מרגי:
נושא הקונסוליה לא עלה בכלל לדיון.
יעקב מרגי:
אני לא יודע אם זה כתוב באיזה מקום, אבל היה נוהג של לפחות ארבעה, חמישה, לעיתים אפילו יותר.
יעקב מרגי:
לצמצם לשניים זה דבר קיצוני שאפילו הקפיץ את איתן קצת.
יעקב מרגי:
אני הרגשתי לא נוח עם ההחלטה של השלישית.
יעקב מרגי:
אני הבאתי בפניכם את מה שהיה אתמול בנשיאות וגם את דבריי, עכשיו זו החלטה של הוועדה.
יצחק פינדרוס:
אדוני היושב-ראש ושני הסגנים הנכבדים שנמצאים כאן, צריך לומר את האמת, אני לא יודע כמה הציבור הישראלי וכמה חברי כנסת מבינים מה המשמעות של הקונסוליה במזרח ירושלים, מה הייתה משמעותה כשהיא הייתה במזרח ירושלים.
יצחק פינדרוס:
כשאני הייתי ראש עיר בביתר עילית הקונסוליה האמריקנית הייתה אחראית לבוא ולצלם את הבתים, את השטחים, את הכבישים.
יצחק פינדרוס:
אני זוכר עד היום שכשבאו אלי לביקור הייתי צריך להסתיר את התצ"א מאחוריי בשביל שלא יראו מה קרה באיזה תאריך.
יצחק פינדרוס:
זה לא איזה משהו רק סמלי מה שקורה פה.
יצחק פינדרוס:
לקורא הישראלי זה נשמע רק סמלי, אבל זה לא סמלי.
יצחק פינדרוס:
יושב מנגנון שלם בירושלים שאחראי על עצירת בנייה בירושלים, על עצירת בנייה ביהודה ושומרון.
יצחק פינדרוס:
יושב צוות שלם שזה תפקידו.
יצחק פינדרוס:
עצם הדיבור על להחזיר את הקונסוליה מחזיר צבע ללחיים של אותם פקידים שיושבים כרגע בתל אביב או במקום אחר.
יצחק פינדרוס:
אתמול פורסם המכתב ששלח מוסי רז, היום חבר כנסת, לרבין.
יצחק פינדרוס:
איתן הבר ענה לו.
יצחק פינדרוס:
בעבר גם בשמאל הישראלי היו חילוקי דעות בעניין הזה.